ການ​ປະ​ທ້ວງ ​ທາງ​ການ​ເມືອງ​ ​​ກາຍ​ເປັນ ຄວາມ​ຮຸນ​ແຮງ ໃນ ບັງ​ກລາ​ແດັສ (ສະໄລດ໌)
​ພວກ​ປະ​ທ້ວງ​ ພາກັນ​ແກວ່ງ​ລະ​ເບີດ​ເຂົ້າ​ໃສ່​​ ປະ​ທະ​ກັບ​ພວກ​ຕໍາ​ຫຼວດ ​ແລະ​ທໍາລາຍ​ລາງ​ລົດ​ໄຟ ​ເພື່ອ​ເຮັດ​ໃຫ້ການ​​ເດີນ​ທາງ​ ຫຍຸ້ງຍາກ.
ການປະທ້ວງທາງການເມືອງໃນ Bangladesh ໄດ້ກາຍມາ ເປັນຄວາມຮຸນແຮງ ໃນວັນອັງຄານມື້ນີ້ ຫຼັງຈາກທີ່ຄະນະກໍາ ມະການເລືອກຕັ້ງແຫ່ງຊາດໄດ້ປະກາດໃຫ້ມີການເລືອກຕັ້ງ ລັດຖະບານ ໃໝ່ ຊຶ່ງຈະມີຂຶ້ນໃນວັນທີ 5 ມັງກອນໜ້ານີ້ ມີຊາຍຜູ້ນຶ່ງເສຍຊີວິດແລະຫຼາຍສິບຄົນໄດ້ຮັບບາດເຈັບ ໃນການໂຮມຊຸມນຸມປະທ້ວງໃນທົ່ວປະເທດ ໃນຂະນະທີ່ ພວກປະທ້ວງພາກັນແກວ່ງ ລະເບີດເຂົ້າໃສ່ ປະທະກັບພວກຕໍາຫຼວດ ແລະທໍາລາຍລາງລົດໄຟເພື່ອເຮັດໃຫ້ການ ເດີນທາງຫຍຸ້ງຍາກ ພວກປະທ້ວງທັງຫຼາຍນັ້ນແມ່ນເປັນພວກທີ່ສະໜັບສະໜູນຝ່າຍຄ້ານທີ່ນໍາພາໂດຍອະດີດ ນາຍົກ ລັດຖະມົນຕີ ທ່ານ Khaleda Zia ພວກເຂົາເຈົ້າໄດ້ຮຽກຮ້ອງໃຫ້ມີການຈັດຕັ້ງ ລັດຖະບານ ຮັກສາການທີ່ເປັນກາງ ກ່ອນທີ່ປະເທດດັ່ງກ່າວຈະຈັດໃຫ້ມີການເລືອກຕັ້ງຂຶ້ນ ຈຸດປະສົງຂອງພວກເຂົາເຈົ້ານັ້ນ ແມ່ນຄັດຄ້ານຕໍ່ ນາຍົກລັດຖະມົນຕີ Sheikh Hasina ຜູ້ຊຶ່ງໄດ້ປະຕິເສດຕໍ່ຂໍ້ສະເໜີ ທີ່ໃຫ້ມີການຈັດຕັ້ງລັດຖະບານຮັກສາການນັ້ນ ໃນບໍ່ເທົ່າໃດອາທິດມານີ້ ມີຢ່າງນ້ອຍ 30 ຄົນ ໄດ້ເສຍຊີວິດ ແລະຮ້ອຍກວ່າຄົນໄດ້ຮັບ ຄວາມບາດເຈັບ ໃນການປະທ້ວງຢູ່ບັງກລາແດັສ